Document ID: 31995R2856

KOMMISSIONENS FORORDNING (EF) Nr. 2856/95 af 11. december 1995 om ændring af forordning (EF) nr. 1445/95 om gennemførelsesbestemmelser for ordningen med import- og eksportlicenser for oksekød
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådes forordning (EØF) nr. 805/68 af 27. juni 1968 om den fælles markedsordning for oksekød (1), senest ændret ved Kommissionens forordning (EF) nr. 2417/95 (2), særlig artikel 9, 13 og 25, og
ud fra følgende betragtninger:
Gennemførelsesbestemmelserne for ordningen med import- og eksportlicenser for oksekød blev fastsat ved Kommissionens forordning (EF) nr. 1445/95 (3), ændret ved forordning (EF) nr. 2351/95 (4);
på trods af en første nedsættelse af gyldighedsperioden for eksportlicenser og en forhøjelse af de ved forordning (EF) nr. 2351/95 indførte sikkerhedsbeløb ligger mængden af ansøgninger om licenser med forudfastsættelse af restitutionen fortsat langt over den normale afsætning;
for at sikre, at markedet fortsat forvaltes korrekt, bør licensernes gyldighedsperiode afkortes yderligere, idet der fastsættes en fælles gyldighedsperiode på fire måneder for alle oksekødsprodukter for de licenser, der udstedes efter fremgangsmåden i artikel 44 i Kommissionens forordning (EØF) nr. 3719/88 af 16. november 1988 om fælles gennemførelsesbestemmelser for import- og eksportlicenser samt forudfastsættelsesattester for landbrugsprodukter (5), senest ændret ved forordning (EF) nr. 2137/95 (6);
de i denne beslutning fastsatte foranstaltninger er i overensstemmelse med udtalelse fra Forvaltningskomitéen for oksekød -
UDSTEDT FØLGENDE FORORDNING:
Artikel 1
I forordning (EF) nr. 1445/95 foretages følgende ændringer:
1) I artikel 8, stk. 1, ændres »fjerde« til »anden«.
2) Artikel 8, stk. 2, affattes således:
»2. For de eksportlicenser for oksekødsprodukter, som udstedes efter fremgangsmåden i artikel 44 i forordning (EØF) nr. 3719/88, udløber gyldighedsperioden dog ved udgangen af den fjerde måned efter den måned, hvori de faktisk blev udstedt, jf. artikel 21, stk. 2, i nævnte forordning.«
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Den gælder for de eksportlicenser, der ansøges om fra den 13. december 1995, med forudfastsættelse af restitutionen.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 11. december 1995.

Labels: 3
17
6